### | | | | --- | --- | | | | | --- | | **Byråd** 29. januar 2019 Sagsnr. 710-2018-46593 Dok.nr. 710-2019-14554 Sagsbehandler DPROTH | | 6.                   Tilsynsrapport 2018 vedrørende handicap og psykiatri fra Styrelsen for Patientsikkerhed - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven |

###

**SAGENS INDHOLD**

Byrådet skal i denne sag tage stilling til det tilsyn, som
Styrelsen for Patientsikkerhed (SfP) har udført hos Favrskov Rusmiddelcenter
(FRC).

Konklusionen på tilsynet er positiv. Af tilsynsrapporten
fremgår det, at der alene er fundet ”Mindre problemer af betydning for
patientsikkerheden”. Det gør, at FRC er placeret i næsthøjeste kategori.

SfP har i forbindelse med tilsynsbesøget haft henstillinger
til områderne ”Journalføring”, ”Faglige fokuspunkter” og ”Medicinhåndtering”.

Disse er:

·
FRC har ikke en skriftlig instruks for sundhedsfaglig
dokumentation. FRC skal udarbejde instruksen og efterfølgende sikre, at
personalet kender og følger denne.

·
I to af tre stikprøver finder SfP ikke, at den lægelige udredning
af stofmisbrugs-tilstanden er tilstrækkeligt dokumenteret. SfP påpeger i den
forbindelse, at der ikke er dokumentation for, at borgere er tilbudt screening
for HIV og leverbetændelse i to af tre gennemgåede journaler.

·
SfP konstaterer ved tilsynet, at der ikke forefindes medicin til
akut behandling af lægemiddelforgiftning på centret. Denne medicin skal være
tilgængelig på FRC, ligesom man skal have en procedure for dens anvendelse.

·
I en af tre stikprøver fandt SfP ikke dokumentation for, at der
var taget stilling til forbud mod kørsel og maskinbetjening hos en patient i
behandling med afhængighedsskabende medicin.

SfP koncentrerer sig om udførelsen af den lægeordinerede
behandling og plejen, der eventuelt knytter sig her til. Derfor anvendes ordet
patient konsekvent i SfP’s rapporter i stedet for borger.

Tilsynsrapporten er vedlagt som bilag. Ligeledes er vedlagt
en kort beskrivelse af, hvad SfPs opgave er. Endelig er der vedlagt et bilag,
der kort opsummerer indholdet af og beskrivelsen af den opfølgning, som
tilsynet har afstedkommet.

**VURDERING**

Social og Sundhed finder det positivt, at der ved tilsynet
ikke er fundet fejl i behandlingen af borgerne.

Social og Sundhed anerkender, at Tilsynets henstillinger er
relevante. De aktiviteter, der gennemføres som opfølgning på tilsynsbesøget,
jf. vedlagte bilag, vurderes at imødekomme Tilsynets krav og anbefalinger.

Det skal i den sammenhæng bemærkes, at henstillingerne
alene vedrører den lægelige behandling af borgerne og ikke personalet ansat ved
FRC. Der er som ekstern konsulent tilknyttet en læge, der varetager den
medicinske behandling i FRC. Lægen har et selvstændigt ansvar for at leve op
til reglerne på området. Henstillingerne handler primært om mangler i
journalføringen hos lægen.

Social og Sundhed har sendt tilsynsrapporten i høring hos
Handicaprådet. Handicaprådets høringssvar af 7. januar 2019 vedlægges som
bilag. Handicaprådet har i deres høringssvar ikke haft bemærkninger til sagen.

**ØKONOMI**

Ingen direkte økonomiske konsekvenser.

**INDDRAGELSE**

Social og Sundhed har sendt tilsynsrapporten samt notatet
”Opfølgning på tilsynsbesøget Michelle Poulsen” i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1.    At Styrelsen for Patientsikkerheds rapport tages til
efterretning.

2.    At indsatserne i notatet ”Opfølgning på
tilsynsbesøget” godkendes.

**BESLUTNING**

***Social- og Sundhedsudvalget, 15. januar 2019:***

Fraværende:Ingen

Indstilles godkendt.

***Økonomiudvalget, 22. januar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsbeskrivelse SfP | 710-2018-426587 |
| Opfølgning på tilsynsbesøg SfP | 710-2018-426595 |
| Tilsynsrapport - [adresse] | 710-2018-431864 |
| Høringssvar fra Handicaprådet | 710-2019-4375 |